Samlet dikt om døden | Fagpressenytt
Hun håper at boka, med dikt som spenner fra det mørke og dystre, til det absurde og komiske, gir grunnlag for nyanserte samtaler om livets slutt. I tillegg til å skrive bøker for barn, er Østgaard også gravferdstaler for Human-Etisk Forbund, der hun har opplevd befriende samtaler om døden.
«Frykt ikke døden. For når du finnes, så finnes ikke den, og når den finnes, så finnes ikke du».
Epikurs 2300 år gamle tanker, gjenspeiles i Alf Prøysens åpningsdikt «Eventyr». En liten febersyk gutt ligger på det aller siste. Det ender tragisk. Likevel gir diktet trøst, for den lille gutten ser på dauen som rolig og trygg. Han opplever at han får legge seg rolig og trygg ned, og finne fred i dauens armkrok.
Ikke minst rommer kapittelet «Gravskrifter og minneord» befriende og frekk humor.
Bidragsyterne spenner fra våre egne forfattere som Lars Saabye Christensen og Stein Mehren, klassikere som Vilhelm Krag og Herman Wildenvey, og internasjonale bidrag som Dorothy Parker og Märta Tikkanen. I det siste, og mest absurde kapittelet, har Østgaard også tatt inn noen av sine egne rampete barnedikt.
Slike tekster kan gi godt grunnlag for en god samtale, enten det er med andre enn kun med deg selv. Selv om vi ikke liker det, møter vi alle døden en dag. Enten det er vår egen, eller til noen vi er glade i. Det må vi takle.